จงจับใจความบทความนี้
ฎีกาที่ 1513/2554 เมื่อพิจารณาจากคำบรรยายของจำเลยที่ 1 ก็เป็นการบรรยายไปตามหลักการของ หนังสือโครงร่างแห่งหลักการ ระดับ 4 ดังกล่าวในลักษณะเป็นนามธรรมตามความเชื่อของลัทธิมูนนิซึ่ม เท่านั้น ไม่ได้มีลักษณะที่จะต้องการให้ราชอาณาจักรไทยตกไปอยู่ใต้อำนาจอธิปไตยของประเทศเกาหลี ในลักษณะเป็นรูปธรรมแต่อย่างใด พยานหลักฐานของโจทก์ที่นำสืบมาจึงยังรับฟังไม่ได้ว่าจำเลยทั้งแปด ร่วมกันกระทำความผิดฐานกระทำการ...ใด ๆ เพื่อให้ราชอาณาจักรหรือส่วนหนึ่งส่วนใดของราชอาณาจักร ตกไปอยู่ใต้อำนาจอธิปไตยของรัฐต่างประเทศ หรือเพื่อให้เอกราชของรัฐเสื่อมเสียไป การที่ลัทธิมูนนิซึ่ม สอนว่าบิดามารดาผู้ให้กำเนิดเป็นบิดามารดาฝ่ายเนื้อหนัง ส่วน นาย ซ. และนาง ฮ. เป็นบิดามารดาที่แท้จริงในฝ่ายวิญญาณนั้น เป็นเพียงการเปรียบเทียบว่าบิดามารดา ผู้ให้กำเนิดยังเป็นผู้ตกในบาปอยู่ จนกว่าจะได้รับการชำระบาปและรับพร ทั้งเป็นการสอนให้ผู้ที่เป็น สมาชิกเกิดความศรัทธาเชื่อว่าเจ้าของลัทธิเป็นผู้บริสุทธิ์ซึ่งหลุดพ้นจากบาปแล้วเท่านั้น ซึ่งเป็นความเชื่อ ทางความคิดทางด้านศาสนาของลัทธิดังกล่าว มิได้หมายความว่าบิดามารดาผู้ให้กำเนิดมิใช่บิดามารดา ที่แท้จริงในทางโลกแต่อย่างใด และการทำ ให้ปรากฏแก่ประชาชนด้วยวาจา หนังสือหรือ การสอนดังกล่าว ยังอยู่ในกรอบขอบเขตเจตนารมณ์ของรัฐธรรมนูญแห่งราชอาณาจักรไทย ทั้งฉบับ พุทธศักราช 2540 และพุทธศักราช 2550 ที่มีหลักการรับรองคุ้มครองสิทธิเสรีภาพในการ นับถือศาสนา นิกายศาสนาหรือลัทธินิยมในทางศาสนาซึ่งรวมทั้งสอนเผยแพร่ศาสนาหรือลัทธิด้วย และรับรองคุ้มครองสิทธิเสรีภาพในการแสดงความคิดเห็น การพูด การเขียน การพิมพ์ การโฆษณา ที่ไม่ขัดต่อกฎหมายอื่นด้วย ข้อเท็จจริงรับฟังได้ว่าจำเลยทั้งแปดกับพวกจัดตั้งศูนย์วัฒนธรรมแห่งความสามัคคี โดยเปิดเผย มีวัตถุประสงค์ที่ชอบด้วยกฎหมาย มีที่ทำ การและสาขาที่แน่นอน มิได้มีการปกปิด วิธีดำเนินการ การหาสมาชิกและอบรมเผยแพร่แนวคำสอนของลัทธิมูนนิซึ่มก็กระทำโดยเปิดเผยซึ่ง ไม่เป็นความผิดฐานร่วมกันกระทำการใด ๆ เพื่อให้ราชอาณาจักรหรือส่วนหนึ่งส่วนใดของราชอาณาจักร ตกไปอยู่ใต้อำนาจอธิปไตยของรัฐต่างประเทศ หรือเพื่อให้เอกราชของรัฐเสื่อมเสียไป ไม่เป็นความผิด ฐานร่วมกันกระทำให้ปรากฏแก่ประชาชนด้วยวาจา หนังสือ หรือวิธีการอื่นใดอันมิใช่เป็นการกระทำ ภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็น หรือติชมโดยสุจริต เพื่อให้เกิด ความปั่นป่วนหรือกระด้างกระเดื่องในหมู่ประชาชนถึงขนาดที่จะก่อความไม่สงบขึ้นในราชอาญาจักร และไม่เป็นความผิดฐานร่วมกันฉ้อโกงประชาชน การกระทำของจำเลยทั้งแปดจึงไม่เป็นความผิดฐานเป็นอั้งยี่หรือเป็นซ่องโจร
1. จำเลยที่ 1 ได้กล่าวตามความเชื่อของลัทธิมูนนิซึ่ม ไม่ได้ต้องการให้ไทยตกไปอยู่ใต้อำนาจของเกาหลีแต่ หลักฐานของโจทก์จึงรับฟังไม่ได้ว่าจำเลยทั้งแปด ร่วมกันกระทำการใดๆเพื่อให้ไทยตกอยู่ใต้อำนาจต่างประเทศ หรือเพื่อให้เอกราชเสื่อม
2. คำสอนที่ว่าพ่อแม่ผู้ให้กำเนิกเป็นพ่อแม่ฝ่ายเนื้อหนัง ส่วน นาย ซ. และนาง ฮ. เป็นพ่อแม่ที่แท้จริงในฝ่ายวิญญาณนั้น เป็นเพียงการเปรียบเทียบว่าพ่อแม่ผู้ให้กำเนิดยังเป็นผู้ตกในบาปจนกว่าจะได้รับการชำระบาปและรับพร ทั้งเป็นการสอนให้เกิดความเชื่อว่าเจ้าของลัทธิเป็นผู้บริสุทธิ์ หลุดพ้นจากบาปแล้ว มิได้แปลว่าพ่อแม่ผู้ให้กำเนิดมิใช่พ่อแม่ที่แท้จริงในทางโลก
3. การเผยแพร่ด้วยวาจา หนังสือหรือ การสอน ยังอยู่ในกรอบของรัฐธรรมนูญไทย ทั้งฉบับ 2540 และ 2550 ที่มีการคุ้มครองสิทธิเสรีภาพในการนับถือศาสนา นิกายศาสนาหรือลัทธินิยมในทางศาสนาซึ่งรวมทั้งการสอนเผยแพร่ศาสนาหรือลัทธิด้วย และคุ้มครองสิทธิเสรีภาพในการแสดงความคิดเห็น การพูด การเขียน การพิมพ์ การโฆษณา ที่ไม่ขัดต่อกฎหมายอื่นด้วย 
4. จากข้อเท็จจริง จำเลยกับพวกจัดตั้งศูนย์วัฒนธรรมฯโดยเปิดเผย มีวัตถุประสงค์ที่ชอบด้วยกฎหมาย มีที่ทำการแน่นอน มิได้ปกปิดวิธีในการหาสมาชิกและเผยแพร่คำสอน จึงไม่เป็นความผิดฐานร่วมกันกระทำการใดๆเพื่อให้ไทยตกอยู่ใต้อำนาจของต่างประเทศ หรือเพื่อให้เอกราชเสียไป ไม่เป็นความผิดฐานร่วมกันเผยแพร่ประชาชนด้วยวาจา หนังสือ หรือวิธีการอื่นที่มิใช่เป็นการกระทำภายใต้รัฐธรรมนูญ หรือไม่ได้แสดงความเห็น ติชม เพื่อให้เกิดความปั่นป่วนหรือกระด้างกระเดื่องในประชาชนจนขนาดก่อความไม่สงบ และไม่เป็นความผิดฐานร่วมกันฉ้อโกงประชาชน 
5. การกระทำของจำเลยทั้งแปดจึงไม่เป็นความผิดฐานเป็นอั้งยี่หรือซ่องโจร
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายเยาวชนและครอบครัว,คำพิพากษาศาลฎีกา